Na temelju odredbe članka 78. Zakona o komunalnom gospodarstvu („Narodne novine“ broj 68/18, 110/18, 32/20 ), Gradsko vijeće Grada Zadra na sjednici održanoj dana \_\_\_ 2024. godine, d o n o s i

**ODLUKU O IZMJENAMA I DOPUNAMA ODLUKE O KOMUNALNOM DOPRINOSU**

**Članak 1.**

U Odluci o komunalnom doprinosu Grada Zadra („Glasnik Grada Zadra“ broj 1/19) članak 3. mijenja se i glasi:

Jedinična vrijednost komunalnog doprinosa određuje se za pojedine zone na sljedeći način:

1. **ZONA - 18 €/m3**
2. **ZONA - 17€/m3**
3. **ZONA - 11€/m3**

**Članak 2.**

U članku 5. u stavak 2. riječi „**ili interesu Grada Zadra“,** *brišu se*.

Stavak 3. mijenja se i glasi : „ (3) Gradsko vijeće može, na prijedlog Gradonačelnika, a temeljem prethodnog zahtjeva investitora, osloboditi djelomično ili u potpunosti obveze plaćanja komunalnog doprinosa investitore koji grade građevine namijenjene stambenom zbrinjavanju mladih, zdravstvenoj djelatnosti, socijalnoj skrbi, kulturi, tehničkoj kulturi, športu, predškolskom, osnovnom i srednjem obrazovanju te sakralne građevine i druge građevine koje se sukladno pozitivnopravnim propisima mogu smatrati građevinama od javnog interesa. „

Stavak 4*. briše se.*

**Članak 3.**

U članku 6., iza stavka 6. dodaje se novi stavak 7. koji glasi:

„(7) Obveznici komunalnog doprinosa koji grade građevine unutar područja Poslovne zone Crno, ostvaruju pravo na popust na utvrđeni iznos komunalnog doprinosa koji, ovisno o namjeni građevine iznosi:

* 75 % za proizvodne djelatnosti;
* 50 % za trgovinu, uslužne djelatnosti, logističko distributivne centre i skladišta ;

Dosadašnji stavak 7. koji postaje stavak 8. ~~te se~~ mijenja se i glasi:

“ (8) Obveznici komunalnog doprinosa kojima je rješenjem utvrđen komunalni doprinos za izgradnju hotela koji će biti kategoriziran s 4 ili 5 zvjezdica, kao i obveznici komunalnog doprinosa kojima je rješenjem utvrđen komunalni doprinos za nadogradnju odnosno rekonstrukciju hotela kojima će biti podignuta kategorizacija objekta sa manje kategorizacije na kategorizaciju od 4 ili 5 zvjezdica, mogu u roku od 3 mjeseca od dana izdane uporabne dozvole zatražiti izmjenu rješenja o komunalnom doprinosu na način da im se omogući popust od 80% na utvrđen iznos komunalnog doprinosa. Obveznik je uz zahtjev dužan podnijeti pravomoćno rješenje o kategorizaciji objekta izdano od strane nadležnog tijela.“

Dosadašnji stavak 8. postaje stavak 9.

**Članak 4.**

PRIJELAZNE I ZAVRŠNE ODREDBE

Odredba članka 3. stavak2. ove Odluke, kojom se u članku 6**.** mijenja stavak 7. Odluke o komunalnom doprinosu Grada Zadra („Glasnik Grada Zadra“ broj 1/19) primjenjuje se na rješenja o komunalnom doprinosu donesena od dana stupanja na snagu ove Odluke o izmjenama i dopunama Odluke o komunalnom doprinosu Grada Zadra.

**Članak 5.**

U preostalom dijelu Odluka o komunalnom doprinosu Grada Zadra („Glasnik Grada Zadra“ broj 1/19) ostaje nepromijenjena.

**Članak 5.**

Ova Odluka stupa na snagu osmog dana od dana objave u Glasniku Grada Zadra.

**KLASA: 363-01/18-01/566**

**URBROJ: 2198/01-1-24-14**

**Zadar, \_\_\_\_\_\_\_\_\_\_2024. godine**

**GRADSKO VIJEĆE GRADA ZADRA**

 **PREDSJEDNIK**

 Marko Vučetić